रिटायरमेंट की तारीख में गफलत अब पेंशन के लिए परेशान है नर्स
जीआर मेडिकल कालेज प्रबंधन की लापरवाही से एक महिला नर्स के रिटायरमेंट की तारीख में गफलत हुई। इसके चलते सात महीने पहले रिटायर हो चुकी नर्स अब आर्थिक संकट से जूझते हुए पेंशन के लिए भटक रही है। पीड़ित नर्स का नाम देवकी सिसोदिया है। वे जेएएच के मैट्रिन विभाग में पदस्थ थीं। अब पेंशन के लिए कभी मोतीमहल तो कभी जीआरएमसी के चक्कर काट रही हैं।
जेएएच में देवकी सिसोदिया मैट्रिन विभाग में स्टाफ नर्स के रूप में पदस्थ थीं। 7 अगस्त को उनको जीआरएमसी प्रबंधन की ओर से उन्हें एक पत्र मिला। इस पत्र में उनके रिटायरमेंट की तारीख 30 अगस्त लिखी थी। इस पत्र में दो और नर्स सुनंदा मेवार और प्रेमलता कुशवाह का भी 30 अगस्त को रिटायरमेंट की तारीख लिखी थी। इसी के साथ 23 अगस्त को दूसरा पत्र जारी हुआ। इसमें देवकी के साथ पांच अन्य कर्मचारियों के रिटायरमेंट की तारीख लिखी 31 मार्च 2017 लिखी हुई थी। लिस्ट में देवकी के अलावा सीनियर रेडियोग्राफर पीएल मोगा, लैब टेक्नीशियन, प्रकाश हंडे, वार्ड बॉय मंजूर खां और चंद्रा करण सिंह के नाम शामिल था। इन सभी की रिटायरमेंट की तारीख 31 मार्च 2017 ही दर्ज की गई है। जबकि देवकी को अगस्त 2016 में ही रिटायरमेंट दे दिया गया।
परेशान नहीं होगी महिला
ऐसा कैसे हुअा इसकी जानकारी ली जाएगी। महिला कर्मचारी का काम जल्द से जल्द पूरा करने के निर्देश देता हूं। - डॉ. एसएन आयंगर, डीन, जीआरएमसी
hin_Deva hin_Deva hin_Deva hin_Deva hin_Deva